paragraph_text: Adam Bremenski (vjerojatno oko 1050. – 1081./1085.) (nje. Adam von Bremen. lat. Adamus Bremensis) je bio njemački srednjovjekovni kroničar, klerik i teolog. Živio je i djelovao u drugoj polovini 11. stoljeća. Malo se zna o njemu osim iz njegovih kronika. Vjerojatno je da je podrijetlom iz ondašnjeg Mišnja (poslije germanizirano u Meissen; latinski Misnia) u Saskoj. Nadnevci njegova rođenja i smrti nisu sigurni, no vjerojatno se je rodio prije 105. te da je umro 12. listopada neznane godine. Vjerojatno je umro 1081., a najposlije 1085. godine.